钦定古今图书集成/明伦汇编/氏族典/第067卷 > 朱玫
## 钦定古今图书集成/明伦汇编/氏族典/第067卷 > 朱玫

按《唐书朱玫传》：“玫，邠州人，少以材武为州戍将。黄巢
盗长安，有王玫者为伪节度使，玫阳事之，乘间斩王
玫，以留后让李重古，约合兵讨巢。广明二年，擢晋州
刺史，进邠宁节度使，屯兴平，拜河南都统。引兵屯中
桥，进西北面都统。贼平，授同中书门下平章事，封吴
兴侯。僖宗幸凤翔，玫劫嗣襄王煴奉为帝，自号大丞
相”，专决万机。及王行瑜败归，闻购得玫者，以邠宁节
度𢌿之，即勒兵倍道趋长安。玫方据几署事，兵入，斩
之，即传首兴元，帝为受俘馘。